ជូន​ចំពោះ​ឪពុកម្តាយ​ ឬ​អាណាព្យាបាល​ជាទីគោរព៖

នាពេលថ្មីៗនេះ កូនរបស់លោកអ្នកប្រហែលជាប៉ះពាល់នឹង **ជំងឺរលាកបំពង់ក ឬជំងឺអុតស្វាយតូចៗ** ។ ជំងឺ​អុតស្វាយតូចៗ គឺជាការឆ្លងមេរោគរលាកបំពង់ក ព្រមគ្នា​ជាមួយនឹង​កន្ទួលរមាស់។ ជំងឺទាំងពីរនេះបណ្តាលមកពីបាក់តេរី។

កុមារដែលមានជំងឺរលាកបំពង់ក ឬជំអឺអុតស្វាយតូចៗ គួរតែសម្រាកនៅផ្ទះពីសាលារៀន ឬមណ្ឌលថែទាំ​កុមារ ​រហូតដល់យ៉ាង​ហោចណាស់ 12 ម៉ោងបន្ទាប់ពីពួកគេចាប់ផ្តើមប្រើថ្នាំអង់ទីប្យូទិក និងមិនមានគ្រុនក្តៅ។

# រោគសញ្ញា​

រោគសញ្ញារួមមាន៖

* ឈឺបំពង់ក
* ​គ្រុន​ក្តៅ​
* ឈឺក្បាល​
* ហើមកូនកណ្ដុរនៅក
* ចំណង់អាហារថយចុះ
* កន្ទួល​ដូច​ក្រដាសខាត់​នៅ​ក្លៀក ឬ​ក្រលៀន (ករណី​ជំងឺ​អុតស្វាយតូចៗ)។

ក្មេងអាយុក្រោម 3 ឆ្នាំ កម្រមានជំងឺរលាកបំពង់កណាស់។

# ការរាលដាល

ជំងឺរលាកបំពង់ក ឆ្លងតាមរយៈការប៉ះពាល់ជាមួយអ្នកឈឺ។ វាឆ្លងតាមរយៈការក្អក កណ្តាស់ ឬដោយការប្រើប្រាស់របស់របររួមគ្នា ដូចជាពែង ឬឧបករណ៍ប្រើប្រាស់ផ្សេងៗ។

# ការ​ធ្វើ​រោគវិនិច្ឆ័យ និង​ការ​ព្យាបាល​

អ្នកផ្តល់សេវាថែទាំសុខភាពអាចធ្វើរោគវិនិច្ឆ័យជំងឺរលាកបំពង់កដោយការធ្វើតេស្តនៅមន្ទីរពិសោធន៍។ វាត្រូវបានព្យាបាលដោយថ្នាំ​ប្រើថ្នាំ​អង់ទីប្យូទិក​។​

# ការ​បង្ការ

* លាងដៃរបស់លោកអ្នកឱ្យបានញឹកញាប់និងស្អាតល្អ ដោយប្រើ​សាប៊ូនិងទឹកក្តៅឧណ្ហៗ ជាពិសេសបន្ទាប់ពីប៉ះមាត់ ឬច្រមុះ​របស់​លោកអ្នក។
* កុំបរិភោគអាហារ ឬប្រើប្រាស់របស់របរផ្ទាល់ខ្លួនរួមគ្នា ដូចជាពែងនិងឧបករណ៍ប្រើប្រាស់ផ្សេងៗជាដើម។
* ជារឿយៗ ត្រូវសម្អាតប្រដាប់ប្រដាក្មេងលេង និងរបស់ផ្សេងទៀតដែលប៉ះញឹកញាប់។
* ខ្ទប់​ពេល​​ក្អកនិង​កណ្តាស់ ដោយប្រើ​​ក្រដាស​ជូតមាត់ ឬ​កែងដៃ​​របស់​លោកអ្នក។
* បោះចោលក្រដាសជូតមាត់ ក្រោយពីប្រើរួចម្ដងៗ។

# ស្វែងយល់បន្ថែមទៀត

សម្រាប់ព័ត៌មានបន្ថែម សូមទាក់ទងអ្នកផ្តល់សេវាថែទាំសុខភាព។